ສະຫະຣັດຈະຊ່ວຍເຫລືອ11 ປະເທດ ສ້າງສູນປິ່ນປົວ ໂຣກຊຳເຮື້ອ
ໂລກຈະພະຍາຍາມເອົາໃຈໃສຕໍ່ການປິ່ນປົວໂຣກຊຳເຮື້ອ ໃຫ້ຫລາຍຂຶ້ນ
ສະຖາບັນສຸຂະພາບແຫ່ງຊາດຫລື NIH ເຊິ່ງເປັນອົງການຄົ້ນ ຄວ້າດ້ານການແພດ ທີ່ໄດ້ຮັບທຶນ ຊ່ວຍເຫລືອຈາກລັດຖະບານ ກາງສະຫະລັດກຳລັງນຳພາໃນການສ້າງ ຕັ້ງສູນກາງປິ່ນປົວພະຍາດເຮື້ອຮັງ ໃນບັນ ດາປະເທດກຳລັງພັດທະນາ 11ປະເທດ ບ່ອນທີ່ໂຣກຕ່າງໆ ເຊັ່ນໂຣກເບົາຫວານ, ໂຣກມະເຮັງ ແລະ ພະຍາດຫົວໃຈໄດ້ກາຍ ເປັນບັນຫາໃຫຍ່ທີ່ເຮັດໃຫ້ຄົນເສັຽຊີວິດ ຫລາຍກວ່າໂຣກ ທີ່ເກີດມາຈາກເຊື້ອ Bacteria ຫລືຕິດຕໍ່ຜ່ານເຊື້ອແບັກທີເຣັຍ ພະຍາດເຮື້ອຮັງຫລືໂຣກຊ້ຳເຮື້ອຕ່າງໆທີ່ກ່ຽວຂ້ອງກັບວິຖີການດຳລົງຊີວິດແລະມີສາ ເຫດມາຈາກການຂາດການອອກກຳລັງກາຍແລະການກິນອາຫານປະເພດໄວທັນໃຈທີ່ ຫາຊື້ກິນໄດ້ງ່າຍໆເພື່ອຄວາມສະດວກຢູ່ຕາມຮ້ານຂາຍຂອງກິນຫລືທີ່ອີ້ນກັນວ່າ fast food ນັ້ນແມ່ນເປັນສາເຫດຂອງປະມານ 60% ຂອງການຕາຍຂອງຜູ້ຄົນຢູ່ໃນບັນ ດາປະເທດກຳລັງພັດທະນາຊື່ງນັບວ່າເປັນ ຜົນເສຍຫາຍຕໍ່ສຸຂະພາບຂອງປວງຊົນທີ່ຮ້າຍ ແຮງກວ່າພວກໂຣກຕ່າງໆທີ່ເກີດຈາກພະຍາດກາຝາກຫລືໂຣກທີ່ສືບເນື່ອງມາຈາກ ເຊື້ອພະຍາດຊຶ່ງກໍເປັນໂຣກ ທີ່ພາໃຫ້ເກີດການເຈັບປ່ວຍແລະລົ້ມຕາຍຫລາຍເຊ່ນກັນ ໃນພວກປະເທດທີ່ທຸກຈົນທີ່ສຸດນັ້ນ ບັນດານັກຊ່ຽວຊານເວົ້າວ່າຖ້າຫາກບໍ່ມີການເອົາບາດກ້າວໃດໆ ເພື່ອຢຸດຢັ້ງທ່າອ່ຽງທີ່ບໍ່ ດີນີ້ແລ້ວ ພາຍໃນປີ2015 ກໍແມ່ນຈະມີຮອດ 41 ລ້ານຄົນໃນທົ່ວໂລກ ທີ່ຈະຕ້ອງເສັຍຊີວິດໄປໃນແຕ່ລະປີ ຍ້ອນ ການເຈັບປ່ວຍເປັນໂຣກຕ່າງໆເຊ່ນໂຣກເບົາຫວານ ແລະ ພະຍາດ ຫົວໃຈ, ເຊິ່ງເຄິງນຶ່ງຂອງພວກທີ່ເຄາະຮ້າຍ ແມ່ນເປັນຊາວໜຸ່ມອາຍຸບໍ່ ເຖິງ 70 ປີ ສະຖາບັນດ້ານຫົວໃຈ,ປອດ ແລະ ເລືອດແຫ່ງຊາດສະຫະຣັດກຳລັງໃຫ້ການຊ່ວຍເຫລືອໃນການສ້າງຕັ້ງສູນກາງປິ່ນປົວພະຍາດ ຊ້ຳເຮື້ອ ຢູ່ໃນບັນດາປະເທດກຳລັງພັດທະນາ 11 ປະເທດ ຊຶ່ງລວມທັງ ອິນເດັຍ, ຈີນ, ກົວເຕມາລາ, ເຄັນຢາ, ອາຟຣິກາໃຕ້, ທັນຊາ ເນຍ, ຕູນີເຊຍ ແລະ ໃນເຂດຊາຍແດນລະຫວ່າງສະຫະຣັດ ກັບ ແມັກຊິກໂກ ຈຸດປະ ສົງຂອງສູນກາງເຫລົ່ານີ້ ກໍແມ່ນເພື່ອໃຫ້ຄວາມຮູ້ແກ່ຄົນທົ່ວໄປກ່ຽວກັບການເຈັບປ່ວຍ ຍ້ອນພະຍາດຊ້ຳເຮື້ອຕ່າງໆ ແລະ ຊ່ວຍປິ່ນປົວຄົນເຈັບ ທ່ານSmith ເວົ້າອີກວ່າທາງອົງການອະນາໄມໂລກ ຫລື WHO ກໍໄດ້ພະຍາຍາມປະ ສານງານໃຫ້ມີການຕອບສະນອງຫລືຕອບໂຕ້ຮ່ວມກັນຕໍ່ບັນຫາຂອງໂຣກຊໍ້າເຮື້ອນີ້ ຫາກແຕ່ວ່າເງິນທີ່ພວກປະເທດທີ່ໃຫ້ຄວາມຊ່ວຍເຫລືອມອບໃຫ້ເພື່ອໃຊ້ເປັນທຶນໃນການດຳ ເນີນໂຄງການແກ້ໄຂບັນຫາໂຣກຊ້ຳເຮື້ອນັ້ນກັບໄດ້ຖືກໄປນຳໃຊ້ໃນການປາບພວກພະຍາດ ທີ່ມີສາເຫດມາຈາກເຊື້ອໂຣກຫລືແບັກທີເຣັຍຫລືພະຍາດຕິດແປດຜ່ານເຊື້ອໂຣກນັ້ນ ເກືອບໝົດ ສະຖາບັນສຸຂະພາບແຫ່ງຊາດຂອງສະຫະຣັດໄດ້ອະນຸມັດເງິນຊ່ວຍເຫລືອໃຫ້ 26 ລ້ານໂດລາ ເພື່ອເປັນທຶນໃນຂັ້ນຕົ້ນ ສຳລັບໂຄງການສ້າງສູນກາງປິ່ນປົວ ພະຍາດເຮື້ອຮັງໃນ11 ປະເທດພວມພັທນາ ຊື່ງມີກຳໜົດ 5 ປີນັ້ນ